**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕНЕШИ**

715600, Жалал-Абад шаары, Ж.Бакиев кочосу,38 715600, г. Жалал-Абад, ул. Ж.Бакиева, 38

тел: (03722) 5-32-37, факс 2-10-22 тел: (03722) 5-32-37, факс 2-10-22

**«6»-март 2023-ж.**

**IX чакырылыш**

**кезектеги XXVI сессия**

**ТОКТОМ №9 ПОСТАНОВЛЕНИЕ**

**«Жалал-Абад шаардык жаштар иштери, дене тарбия жана спорт бөлүмүнүн машыктыруучуларын жана спортсмендерди жергиликтүү бюджеттен сыйлоо» Жобосун бекитүү жөнүндө**

Кыргыз Республикасынын “Жергиликтүү мамлекеттик администрация жана жергиликтүү өз алдынча башкаруу органдары жөнүндө” мыйзамынын 27-беренесин негиз кылып, Жалал-Абад шаарынын мэриясынын 02.02.2023-жылдагы чыг.№01-19/422 сандуу катты Жалал-Абад шаардык кеӊештин 14.02.2023-жылдагы кеӊейтилген жыйынында карап чыгып, комиссиянын корутундусуна ылайык, Депутаттардын Жалал-Абад шаардык кеңешинин кезектеги XXVIсессиясы

**ТОКТОМ КЫЛАТ:**

1. Жалал-Абад шаардык кеӊешинин 11.04.2018-жылдагы VI сессиясынын №7-токтому жана 04.12.2018-жылдагы XIII сессиясынын №7-токтому жокко чыгарылсын.
2. «Жалал-Абад шаардык жаштар иштери, дене тарбия жана спорт бөлүмүнүн машыктыруучуларын жана спортсмендерди жергиликтүү бюджеттен сыйлоо» Жобосу №1-тиркемеге ылайык бекитилсин.
3. «Жалал-Абад шаардык жаштар иштери, дене тарбия жана спорт бөлүмүнүн машыктыруучуларын жана спортсмендерди жергиликтүү бюджеттен сыйлоо» өлчөмү №2-тиркемеге ылайык бекитилсин.
4. Жалал-Абад шаарынын социалдык маселелер боюнча вице мэрине (Г.Таштанбекова) жана «Жалал-Абад шаардык жаштар иштери, дене тарбия жана спорт бөлүмүнүн башчысына (Т.Нуралиев) өз ишмердүүлүгүндө ушул Жобонун ченемдеринин негизинде иш жүргүзүү жагы милдеттендирилсин.
5. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин башкы адисине (Г.Осмонова) милдеттендирилсин.
6. Ушул токтомдун аткарылышын көзөмөлгө алуу жагы шаардык кеӊештин социалдык, укуктук маселелер, мыйзамдуулук, партиялар, депутаттык этика, депутаттык ишмердүүлүк, коомдук уюмдар жана кыймылдар боюнча туруктуу комиссиясына милдеттендирилсин.
7. Ушул токтом Жалал-Абад шаарынын [www.jalal-abad.gos.kg](http://www.jalal-abad.gos.kg) расмий сайтында жарыялангандан тартып күчүнө кирет.

## Төрага Н. Орозбаев

Жалал-Абад шаардык

кеңешинин кезектеги

XXVI сессиясынын

№9-токтомуна

№1-тиркеме

**«Жалал-Абад шаардык жаштар иштери, дене тарбия жана спорт бөлүмүнүн машыктыруучуларын жана спортсмендерди жергиликтүү бюджеттен сыйлоо» Жобосун бекитүү жөнүндө**

**1-глава. Жалпы жоболор**

1. Ушул жобо Жалал-Абад шаардык мэриясынын алдындагы шаардык спортчуларды жана алардын машыктыруучуларын жергиликтүү бюджеттен сыйлоо боюнча комиссиянын (мындан ары - Комиссия) иштөө тартибин, уюштурулушун жөнгө салат жана шаардын курама командасынын мүчөсү болгон (шаар ичинде такай машыккан) бардык спортчуларга жана машыктыруучуларга колдонулат.
2. Комиссия шаардык мэриясынын алдында түзүлөт. Комиссия өз ишин коомдук негизде мезгил-мезгили менен жүргүзгөн коллегиялуу орган болуп эсептелет.
3. Комиссия өз ишинде Кыргыз Республикасынын [Конституциясын](http://cbd.minjust.gov.kg/act/view/ru-ru/202913?cl=ky-kg), Кыргыз Республикасынын мыйзамдарын жана башка ченемдик укуктук актыларын, Кыргыз Республикасынын катышуучусу болуп эсептелген, мыйзамда белгиленген тартипте күчүнө кирген эл аралык келишимдерди жана ушул Жобону жетекчиликке алат.
4. Жобого өзгөртүү жана толуктоолорду киргизүү Депутаттардын Жалал-Абад шаардык кеңеши тарабынан жүргүзүлөт.
5. Жалал-Абад шаардык мэриясынын алдындагы шаардык спортчуларды жана алардын машыктыруучуларын жергиликтүү бюджеттен сыйлоо боюнча комиссиясына сунушталган ар бир иш кагаздын түп нускамасынын тууралыгына спортчу, машыктыруучусу, спорт мектебинин, федерациялардын жана Жалал-Абад шаардык жаштар иштери дене тарбия жана спорт бөлүмүнүн жетекчилиги жооп берет жана мыйзам алдында жоопкерчиликке тартылат.
6. Кыргыз Республикасынын Маданият, маалымат, спорт жана жаштар саясаты министрлигине караштуужаштар иштери, дене тарбия жана спорт департаменти тарабынан спортчулардын жаш курагы (өспүрүмдөр 14 жаштан 17 жаш курактагылар U-14-17;), жаштар (18 жаштан 20 жаш курактагылар U-18-20), чоңдор (21 жаш жана андан жогорку курактагылар U-21- 23-) деп таанылгандар жана алар сыйланууга тийиш.
7. Кыргыз Республикасынын Маданият, маалымат, спорт жана жаштар саясаты министрлигине караштуужаштар иштери, дене тарбия жана спорт департаменти тааныган Азия оюндары, имараттар ичинде Азия оюндары, дүйнөлүк, Азиялык чемпионаттарында катышкан спортчулар сыйланууга жатат.

**2-глава. Комиссиянын максаттары жана милдеттери**

1. Комиссиянын ишинин максаты, шаар тургундарын дене тарбия жана спортко болгон кызыгуусун арттыруу, сергек жашоо образын жайылтуу, чоң спортко алып чыгуу, алардын эсебин алуу, сыйлоону иретке келтирүү жана спорт тармагын өнүктүрүү багытында Олимпиада (жаштар олимпиадасы), Азия оюндарында (имарат ичинде), дүйнөлүк, Азиялык чемпионаттарында байгелүү орундарга ээ болгон спортчулар жана машыктыруучулар жөнүндө Жалал-Абад шаардык жаштар иштери, дене тарбия жана спорт бөлүмүнүн сунушунун негизинде кароо эсептелинет.
2. Комиссиянын милдеттери болуп төмөнкүлөр эсептелет:

* Жалал-Абад шаардык спортчуларды жана алардын машыктыруучуларынын ишин баалоо тартибин, спорт тармагына кошкон салымдарынын жол жобосун аныктоого;
* Олимпиада (жаштар олимпиадасы), Азия оюндарында (имарат ичинде), дүйнөлүк жана Азиялык чемпионаттарында байгелүү орундарды ээлеген спортчулардын жана алардын машыктуучуларын жобонун негизинде акчалай сыйлыктын өлчөмүн мыйзам чегинде аныктоого;
* Сыйлоого көрсөтүлгөн спортчулардын жана алардын машыктуучуларынын жеңишке жеткендиги тууралуу керектүү кагаздарды талап кылууга, керек болгон учурда тийиштүү спорт федерациясынан, мамлекеттик органдардан маалыматтарды алууга жана тактоого;
* тийиштүү мамлекеттик мекемелер менен шаар курама-командасы боюнча мүчөлүгүн, иш-чаранын жобосун аныктоого;

- комиссиянын кароосуна келип түшкөн сунуштагы иш-кагаздардын сактоо милдетин шаардык жаштар иштери дене тарбия жана спорт бөлүмүнө жүктөө.

**3-глава. Комиссиянын курамын түзүү**

1. Комиссия кеминде 7 (жети) адамдан турат, алардын ичинен кеминде 2 адам - жарандык коомдун өкүлдөрү болот.
2. Комиссиянын курамына төмөнкүлөр кирет:

- шаардык мэриянын социалдык маселелерин тейлеген мэрдин орун басары, - Комиссиянын төрагасы;

- депутаттардын Жалал-Абад шаардык кеңешинин депутаттарынан кеминде 2ден депутат (макулдашуу менен) киргизилет;

- шаардык финансы бөлүмүнүн жетекчиси;

- шаардык жаштар иштери, дене тарбия жана спорт бөлүмүнүн башчысы;

- спорт тармагын билген жарандык коомдун өкүлү (спорт мектеп, федерация ж.б.);

- жогорку окуу жайындагы дене тарбия кафедрасынын башчысы;

- комиссиянын катчысы болуп шаардык мэриянын социалдык өнүгүү бөлүмүнүн кызматкери саналат жана добуш берүү мүмкүнчүлүгүнө ээ болбойт.

1. Жарандык коомдон Комиссиянын курамына төмөнкүлөр кире алат:

* жарандык коомдун өкүлдөрү шаардын аймагында туруктуу жашаган, Республиканын аймагында ден тарбия жана спорт тармагынын өнүгүүсүнө кошкон салымы, спорт мектептеринде жана федерацияларда эмгектенген жарандардын ичинен көрсөтүлөт.

1. Комиссиянын курамы шаардык мэриясынын буйругу менен бекитилет.
2. Комиссиянын отуруму, комиссиянын мүчөлөрүнүн кеминде үчтөн экиси катышса мыйзамдуу болуп эсептелет.
3. Комиссиянын курамында жок болгон мүчөсүн алмаштырууга жол берилбейт.

**4-глава. Комиссиянын ишин уюштуруу жана функциялары**

1. Комиссиянын ишин уюштуруу, ал жыйын түрүндө өткөрөт.
2. Комиссиянын жыйынын Жалал-Абад шаардык жаштар иштери, дене тарбия жана спорт бөлүмү тарабынан сунуш келип түшкөн учурларда гана өткөрүлөт.
3. Комиссия төмөнкү функцияларды аткарат:

- берилген милдеттерди чечүү үчүн Жалал-Абад шаардык жаштар иштери, дене тарбия жана спорт бөлүмүнүн сунушун карайт;

- өз компетенциясынын чегинде консультация берет;

- спортчулар Комиссиянын чечими менен макул болбогон учурда Жалал-Абад шаардык жаштар иштери, дене тарбия жана спорт бөлүмүнө талашты чечүү үчүн керектүү документтерди тиркөө менен кат жиберет;

- Комиссия тарабынан кабыл алынган чечимдердин аткарылышына мониторинг жүргүзөт.

1. Комиссиянын төрагасы төмөнкү функцияларды аткарат:

- Комиссиянын жыйындарында төрагалык кылат жана анын ишин уюштурат;

- Комиссиянын жыйынында добуш берүүдө чечүүчү добуш берүү укугуна ээ болот;

- Комиссиянын жыйындарынын күн тартибин бекитет;

- Комиссиянын жыйынынын датасын, убактысын жана ордун дайындайт;

- Комиссиянын жыйынында кароого материалдардын өз убагында даярдалышын контролдойт;

- Спортчулар менен Комиссиянын мүчөсүнүн ортосунда кызыкчылыктардын кагылышына алып келүүчү жагдайлар тууралуу белгилүү болсо, Комиссия мүчөсүн конкреттүү сунушту карап чыгуудан четтетет;

- Комиссиянын катчысына, Комиссия мүчөлөрүнө Комиссиянын компетенциясына кирген маселелер боюнча тапшырмаларды берет;

- Комиссиянын чечимдеринин аткарылышын контролдойт;

- Комиссиянын жыйындарынын протоколдоруна кол коёт.

1. Комиссиянын катчысы төмөнкү функцияларды аткарат:

- Комиссиянын жыйынында кароого материалдарды даярдайт;

- Комиссиянын иш кагаздарын жүргүзүүгө жоопкерчилик тартат;

- Комиссиянын мүчөлөрүн жана Комиссиянын жыйынына катышуучу адамдарды жыйынды өткөрүү датасы, убактысы жана орду тууралуу кабарлайт, алардын катышуусун текшерет, Комиссиянын кароосуна чыгарылган маселелер боюнча материалдар менен тааныштырат;

- Комиссиянын жыйынынын протоколун жүргүзөт жана тариздейт;

- арыз/даттануу менен кайрылгандарга Комиссиянын кабыл алган чечимдери тууралуу маалымдайт;

- Комиссиянын кароосуна сунуштар келгенден кийин 2 иш күндүн ичинде Комиссиянын төрагасына кароо зарылдыгы тууралуу маалымдайт.

1. Комиссиянын чечими, Комиссиянын кароосуна сунуштарды карап чыгууга өтүнүч катты каттаган күндөн тартып 10 иш күндөн кечиктирбестен кабыл алынышы керек.
2. Комиссиянын сунуштарды карап чыгуу мөөнөтү өзгөчө учур катары узартылышы мүмкүн, бирок 25 календардык күндөн ашпоосу керек.
3. Комиссиянын чечими ачык добуш берүү менен кабыл алынат жана комиссиянын катышкан мүчөлөрүнүн көпчүлүгү ага добуш берсе, кабыл алынган болуп эсептелет.

20. Комиссиянын мүчөлөрү төмөнкү функцияларды аткарышат:

- Комиссиянын жыйындарына жана аларды даярдоого катышышат;

- Комиссиянын кароосуна чыгарылган маселелер боюнча материалдар менен алдын-ала таанышышат;

- зарыл болгон учурда сунуштарды кароо датасын жылдыруу жөнүндө негиздүү сунуштарды киргизишет;

- Комиссия тарабынан чечимдерди кабыл алууда талкуулоого катышат жана добуш беришет;

- каралган талаш маселелердин маңызы боюнча өз компетенциясынын алкагында оозеки, ал эми зарыл болгон учурда жазуу жүзүндөгү түшүндүрмөлөрдү беришет.

**5-глава. Комиссиянын укуктары жана комиссиянын ишин уюштуруу**

21. Комиссия төмөнкүдөй укуктарга ээ:

- Комиссия Жалал-Абад шаардык жаштар иштери, дене тарбия жана спорт бөлүмү тарабынан сунушталган спортчулардын жана алардын машыктыруучуларынын өздүк көктөмөсүндө (дело) төмөндөгү тастыкталган иш-кагаздарын толук тиркелишин талап кылууга жана кароого;

- спортчулардын жана алардын машыктыруучуларын машыккан спорт мектеби же тийиштүү федерациянын жетекчилиги тарабынан сунуштаган протоколу;

- мелдешке барып келгендиги тууралуу тактама;

- шаардагы курама-командасынын мүчөсү болгондугу жөнүндө тактама;

- шаардык жаштар иштери, дене тарбия жана спорт бөлүмү жана спорт мектебинде машыгып жаткандыгы жөнүндө тактамалар;

- спорттук мелдештин жыйынтыгы боюнча медал, диплом, фото, видео, интернет булактарына чагылдырылган маалыматтары;

- спортчулар жана алардын машыктыруучулары шаардын тургуну же 1 жылдан ашуун шаарда каттоого тургандыгы жана ошол даректе бир жылдан бери жашап жаткандыгы боюнча “Санарип аймак” маалымат системасынан тактама;

- финалга чыккан спортчу сетка боюнча 2ден кем эмес беттеш өткөрүүгө тийиш же финалга чыккандыгы боюнча (медал, диплом, видео) ж.б. маалыматтар;

- машыктыруучу шаардагы спорт мектептеринде же федерацияларында иштөөсү жөнүндө тактама;

- документтердин түп нускамасын аныктуулугуна корутундусу;

1. Толук кандуу даярдалбаган документтерди комиссиянын кароосуна кабыл албоого жана кайтарууга.
2. Машыктыруучуга, спортчуну даярдагандыгы үчүн сыйланган сыйлыктын пайыздык өлчөмүндө акчалай сыйлыктар менен сыйлоону сунуштоо;
3. Сыйлоо ишин башкаруунун органына документтердин категорияларын, сактоонун белгиленген мөөнөттөрүн өзгөртүү тууралуу жана белгиленбеген мөөнөттөрдү аныктоо жөнүндө сунуштарды жиберет;
4. Комиссиянын жыйындарында консультант жана эксперт катары түзүмдүк бөлүнүштөрдүн адистерин, мамлекеттик спорт кызматынын мекемелеринин, бөлөк уюмдардын өкүлдөрүн чакырууга;
5. Комиссия спортчулар жана алардын машыктыруучулары спорт мектебинен чыгып кетсе жана шаар аймагында жашабаса же башка шаардын атынан чыкса сыйлоого көрсөтүүгө тийиш эмес.
6. Зарыл болгон учурда комиссия жобонун талаптарына туура келген маселени депутаттардын шаардык кеңешине сунуш берүүгө;
7. Жалал-Абад шаардык мэрине жана орун басарларына маалымат берүүгө;
8. Комиссиянын мүчөлөрү жана катчысы төмөнкүлөргө укуктуу:

- кызыкчылыктардын кагылышына дуушарлантуучу жагдайлар болсо жана ал ачыкка чыкса Комиссиянын төрагасына өзү катышуудан баш тартканы жөнүндө, Комиссиянын бир же бир нече мүчөлөрүнүн, ошондой эле Комиссиянын катчысынын катышпоосу жөнүндө билдирүүгө;

- Комиссиянын төрагасына сунуштарды кароого катышкан адамдар же башка кызыктар тарабынан Комиссиянын ишинин жыйынтыгына таасирин тийгизүү аракети болуп жатканы жөнүндө билдирүүгө.

**7-глава. Акчалай сыйлоо**

1. Сыйлоого сунушталган мелдештер, Кыргыз Республикасынын Маданият, маалымат, спорт жана жаштар саясаты министрлигине караштуужаштар иштери, дене тарбия жана спорт департаментинин жана Улуттук олимпиадалык комитети тарабынан таанылган календардык иш-планында болуусу зарыл.
2. Олимпиада (жаштар олимпиадасы), Азия оюндары (имарат ичинде), дүйнөлүк, Азиялык чемпионаттарында;

* Бүткүл дүйнөлүк көчмөндөр оюндары спорттук олимпиядалык эмес жана улуттук түрлөрүндө байгелүү орунду ээлеген спортчуларды жергиликтүү бюджеттен сыйлоо өлчөмү тиркемеге ылайык жүргүзүлөт.

1. Олимпиада (жаштар олимпиадасы), Азия оюндары (имарат ичинде), дүйнөлүк, Азиялык чемпионаттарында байгелүү орунду ээлеген спортчудан сырткары машыктыруучусуна 30% (пайыз) өлчөмүндө акчалай сый акы көрсөтүүгө тийиш.
2. Кыргыз Республикасынын чемпионатында спорттун Баскетбол, Волейбол, Футбол түрлөрү боюнча курама-командалык оюнга катышып, 1 орунга ээ болгон команда жана анын машыктыруучусу командадан сырткары 30% (пайыз) өлчөмүндө тиркемеге ылайык сыйланат. Командалык оюндарда Кыргыз Республикасынын курама командасына мүчө болуп, чемпионаттарда жеңишке жетишкен шаар тургундары, спортчусу сыйланат.
3. Спортчулар жана алардын машыктыруучулары жыл жыйынтыгы менен бир жыл да бир жолу мелдештин бир гана түрү менен сыйланат *(Эскертүү: Олимпиада (жаштар олимпиадасы), Азия оюндары (имарат ичинде), дүйнөлүк, Азия чемпионаты, Бүткүл дүйнөлүк көчмөндөр оюндары, спорттук олимпиядалык эмес жана улуттук мелдештеринде бир канча байгелүү орунга ээ болгон спортчу, бир гана жолу сыйланыш үчүн өзүнүн тандоосуна каралат).*

**Башкы адис Г.Осмонова**

Жалал-Абад шаардык

кеңешинин кезектеги

XXVI сессиясынын

№8-токтомуна

№2-тиркеме

**Жалал-Абад шаардык мэриясынын алдындагы шаардык спортчуларды жана алардын машыктыруучуларын жергиликтүү бюджеттен сыйлоо**

**өлчөмү жана тартиби**

|  |  |  |  |  |  |
| --- | --- | --- | --- | --- | --- |
| **Спорттун олимпиадалык түрлөрү** | | | | | |
| Орун | Олимпиада оюндары | Азия оюндары | Дүйнө чемпионаты | Азия чемпионаты | Бүткүл Дүйнөлүк Көчмөндөр оюну |
| **Чоӊдор арасында U-21 (21 жаш жана андан жогору)** | | | | | |
| 1-орун | 1 500 000 | 400 000 | 300 000 | 200 000 | 100 000 |
| 2-орун | 1 125 000 | 300 000 | 225 000 | 150 000 | 75 000 |
| 3-орун | 750 000 | 200 000 | 150 000 | 100 000 | 50 000 |
| 4-орун | 375 000 |  |  |  |  |
| 5-орун | 225 000 |  |  |  |  |
| 6-орун | 225 000 |  |  |  |  |
| 7-орун | 150 000 |  |  |  |  |
| 8-орун | 150 000 |  |  |  |  |
| 9-орун | 75 000 |  |  |  |  |
| 10-орун | 75 000 |  |  |  |  |
| **Жаштар арасында U-18; -20 (18 жаш жана 20 жаш)** | | | | | |
|  |  |  | Дүйнө биринчилиги | Азия биринчилиги |  |
| 1-орун |  |  | 200 000 | 150 000 |  |
| 2-орун |  |  | 150 000 | 112 500 |  |
| 3-орун |  |  | 100 000 | 75 000 |  |
| **Өспүрүмдөр арасында U-14; -17 (14 жаш жана 17 жаш)** | | | | | |
|  |  | Олимпиада оюндары | Дүйнө биринчилиги | Азия биринчилиги |  |
| 1-орун |  | 500 000 | 150 000 | 100 000 |  |
| 2-орун |  | 400 000 | 112 500 | 75 000 |  |
| 3-орун |  | 300 000 | 75 000 | 50 000 |  |

|  |  |  |  |
| --- | --- | --- | --- |
| **Спорттун олимпиадалык эмес жана улуттук түрлөрүнө** | | | |
| **Чоӊдор арасында U-21 (21 жаш жана андан жогору)** | | | |
| Орун | Дүйнө Чемпионаты | Азия Чемпионаты | Азия оюндары |
| 1-орун | 150 000 | 100 000 | 200 000 |
| 2-орун | 112 500 | 75 000 | 150 000 |
| 3-орун | 75 000 | 50 000 | 100 000 |
| **Жаштар арасында U-18; -20 (18 жаш жана 20 жаш)** | | | |
| Орун | Дүйнө биринчилиги | Азия биринчилиги |  |
| 1-орун | 100 000 | 75 000 |  |
| 2-орун | 75 000 | 56 250 |  |
| 3-орун | 50 000 | 37 500 |  |
| **Өспүрүмдөр арасында U-14; -17 (14 жаш жана 17 жаш)** | | | |
| Орун | Дүйнө биринчилиги | Азия биринчилиги |  |
| 1-орун | 75 000 | 50 000 |  |
| 2-орун | 56 250 | 37 500 |  |
| 3-орун | 37 500 | 25 000 |  |

|  |  |  |
| --- | --- | --- |
| **Спорттун командалык түрлөрү (Баскетбол, Волейбол, Футбол)** | | |
|  | **Орун** | **Команданын ар бир мүчөсү** |
| Чоӊдор арасында | 1-орун | 7000 |
| Жаштар арасында | 1-орун | 5 000 |
| Өспүрүмдөр арасында | 1-орун | 3000 |

|  |  |
| --- | --- |
| **Башкы адис** | **Г.Осмонова** |
|  |  |

## 